മനോമോഹനൻ

കേരള സംഗീത നാടക അക്കാദമി ഗുരുപൂജാ പുരസ്കാരം ലഭിച്ച  നാടക - ചലച്ചിത്ര അഭിനേതാവും നാടക സംവിധായകനും ഗാന രചയിതാവുമാണ് മനോമോഹനൻ.

 ജീവിതരേഖ 
മൂന്നു പതിറ്റാണ്ടിലേറെയായി മലയാള നാടകരംഗത്തു പ്രവർത്തിക്കുന്ന മനോമോഹനൻ 1952ൽ തൃശ്ശൂർ ജില്ലയിലെ കയ്പമംഗലത്തു ജനിച്ചു. ഹൈസ്കൂൾ വിദ്യാഭ്യാസ കാലത്ത് നാടക രംഗത്തെത്തിയ ഇദ്ദേഹം 43 അമേച്വർ നാടകങ്ങളിൽ അഭിനയിച്ചു. തുടർന്ന് പ്രൊഫഷണൽ നാടക രംഗത്തെത്തിയ ഇദ്ദേഹം മണപ്പുറം തീയറ്റേഴ്സ്, തൃശ്ശൂർ കലാകേന്ദ്രം, കഴിമ്പ്രം തീയറ്റേഴ്സ് എന്നിവയുമായി സഹകരിച്ച് പ്രവർത്തിച്ചു. തൃശ്ശൂർ വ്യാസ എന്ന സ്വന്തം സമിതിയിലൂടെ പതിനഞ്ച് നാടകങ്ങൾ അരങ്ങിലെത്തിച്ചു. മൂന്ന് നാടകങ്ങൾ സംവിധാനം ചെയ്തു. ഗാനങ്ങളെഴുതാറുണ്ട്. അയ്യായിരത്തോളം വേദികളിൽ വേഷമിട്ടു. ഇരുപതോളം സിനിമകളിലും ഇരുപത്തഞ്ചോളം സീരിയലുകളിലും, നിരവധി ഷോർട്ട് ഫിലിമുകളിലും അഭിനയിച്ചിട്ടുണ്ട്.

 പുരസ്കാരങ്ങൾ 
 കേരള സംഗീത നാടക അക്കാദമി ഗുരുപൂജാ പുരസ്കാരം
 അവലംബം 

വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ